Zhantas/Cleaned-Kyrgyz_Wikipedia huggingface dataset:
Оюнчук окуясы

"Оюнчуктар икаясы" ― 1995-жылы "Pixar" өндүргөн жана "Walt Disney Pictures" жарыкка чыгарган америкалык компьютерде анимацияланган жоруктуу комедия. Тасма Жон Лассетердин саамалык режиссердук эмгеги.

{{просьба переименовать|Оюнчуктар икаясы}} 

Тасмада адамдын жанында жансыз болумуш болуп калган адам түспөлүндөгү оюнчуктардын баяны айтылат. Эски модадагы ковбой оюнчук Ууди (үн коштогон Том Хэнкс) жана астронавт оюнчук Базз Лайтйер (үн коштогон Тим Эллен) ээси Эндинин көңүлүн бурдуруу үчүн экөөнүн ортосундагы атаандаштык күч алат. Лассетер, Пит Доктер, Стэнтон жана Жо Ранфттын баянына негиздеп сценарийин жазгандар Жосс Уидон, Эндрю Стэнтон Жоул Кохен жана Алек Соколов. 

1995-жылы 22-ноябрда жарыкка чыккан тасма эң көп сатылган тасмага айланып, $373 млн киреше алып келген. Тасма анимациянын техникалык жаңылыгы, сценарийдин тематикалык кылдаттыгы жана курчтугу, Хэнкс жана Эллендин аткаруу чеберчилиги үчүн алкышка татыган. Тасма "Эң мыкты сценарий", "Эң мыкты музыка" жана "Эң мыкты ыр" ("You've Got a Friend in Me" ыры үчүн), мындан сырткары өзгөчө жетишкендиги үчүн Оскар сыйлыгын алган. 2005-жылы тасма "маданий, тарыхый же эстетикалык баалуу" деп Улуттук кино реестринде сактоо үчүн тандалып алынган.

 Сюжет 

 Тартылгандар 

 Шилтемелер 

Категория:АКШ тасмалары
Категория:Анимациялык тасмалар
Категория:1995-жыл
Еврокөрүнүү ыр сынагы 2018

302px|thumb|right|
 
 
 
Еврокөрүнүү ыр сынагы 2018» (, ) — «Еврокөрүнүү» ыр сынагынын эсебиндеги, 63-чү кезеги болуп эсептелет.Украинанын Киев шаарында өткөн «Еврокөрүнүү 2017» ыр сынагында Салвадор Собрал «Amar pelos dois» ыры менен жеңүүчү аталып, эми сынактын шартына ылайык жеңүүчүнүн өлкөсү болгон, Португалиянын борбору Лиссабон шаарында өтөт.
 Булактар 
 

Категория:Еврокөрүнүү ыр сынагы
Категория:Еврокөрүнүү ыр сынагы 2018
Категория:2018-жыл музыкада
Категория:2018-жыл телекөрсөтүүдө
Шаар чырактары

"Шаар чырактары" — 1931-жылы Чарли Чаплин жазган, тарткан жана аткарган америкалык кодекске чейинки үнсүз романтикалуу комедия. Тасма Чаплиндин сокур кызга (Виржиния Черрилл) ашык болгон кездеги кабылган кокустуктары жана аракеч миллионер (Гэри Майерс) менен болгон тынчы жок достугун баяндайт.

1928-жылы Чаплин тасманын сценарийин жазып баштаганда үндүү тасмалар өнүгө баштаганы менен ал тасманы үнсүз тартууну улантууну чечкен. Тасманы тартуу 1928-жылы декабрда башталып, 1930-жылы сентябрда аяктаган. "Шаар чырактары" Чаплин музыкасын жазган алгачкы өзүнүн өндүрүмү жана аны Артур Жонстон менен 6 жумада жазып бүткөн. Тасмада сокур гүл кызга лейтмотив катары колдонулган негизги музыка "La Violetera" (Менин фиалкамды ким сатып алат) испан композитору Хосе Падилла жазган. Чаплин музыканын акысын төлөбөгөнү үчүн Падиллага сот ишинде утулуп калган.

"Шаар чырактары" 1921-жылы 30-январда чыгаары менен ийгиликке жетип, $5 миллион киреше тапкан. Бүгүнкү күндө көптөгөн сынчылар тасманы Чаплиндин эмгек жолундагы эң чоң жетишкендик гана дебестен, бардык мезгилдеги эң мыкты тасмалардын бири деп эсептешет. 1991-жылы АКШ Конгрессинин китепканасы тасманы "маданий, тарыхый же эстетикалык баалуу" деп Улуттук кино реестринде сактоо үчүн тандап алган. 2007-жылы "AFI" бардык убактагы америкалык эң мыкты тасмалардын 11-орундагы тасмасы деп белгилеген. 1949-жылы сынчы Жеймс Эгии тасмадагы акыркы көрүнүштү "кино индустриясындагы эң мыкты аткаруу" деп айткан.
 Сюжет 

 Тартылгандар 

 Шилтемелер 

Категория:АКШ тасмалары
Категория:1931-жыл
Касабланка (тасма)

"Касабланка" — 1942-жылы Майкл Көртиз тарткан америкалык романтикалык драма. Тасма Мөррэй Бөрнетт жана Жоан Алисондун жарыкка чыкпай калган "Баары Рикке келет" аттуу пьесанын негизинде тартылган. Тасмада тартылгандар: Хамфри Богарт, Ингрид Бергман, Пол Хенрейд, Клод Рейнс, Конрад Фейдт, Сидни Гринстрит, Петер Лорре жана Дули Уилсон. Тасма Экинчи Дүйнөлүк согуш учурундагы окуяны баяндайт. Америкалык эмигрант аялга болгон сүйүүсүн менен Чех каршылык көргөзүү кыймылынын лидери болгон анын күйөөсүнө улутчулдарга каршы күрөшүн улантуу үчүн фашисттик режимдеги Касабланкадан качууга жардам берүүнүн тандашы керек болот.

Тасманын дүйнөлүк бетачары Нү-Йоркто 1943-жылы 23-январда өткөн. Жалпы АКШда 1943-жылы 23-январда жарыкка чыккан. Тасма башында ийгиликсиз болгону менен үзгүлтүксүз көрсөтүлгөн тасмага айланган.

"Касабланка" Оскардын "Эң мыкты тасма", "Эң мыкты режиссер" (Көртиз) жана "Эң мыкты сценарий" (Эпштейнс жана Кох) сыйлыктарын жеңген жана акырындан аброю жогорулай баштаган. Тасманын баш каармандары, унутулгус саптары, кенен жайылган ырлары сивол болуп саналган жана тарыхтагы мыкты тасмалардын тизмесине кирди десек болот.

 Сюжет 

 Тартылгандар 

 Шилтемелер 

Категория:АКШ тасмалары
Категория:1942-жыл
Батышта бир убакта

"Батышта бир убакта" — 1968-жылы жарыкка чыккан спагетти-вестерн, эпикалык тасма, режиссеру Сержио Леоне. Тасмага тартылгандар: Генри Фонда (бузуку шумпай), Чарльз Бронсон (бузукунун душманы), Клаудия Кардинале (жесир кожойке) жана Жейсон Робардс (бандит). Сценарийин Дарио Аргенто, Бернардо Бертолуччи жана Леоненин баянынын негизинде Сержио Донати жана Леоне жазган. 

Тасма алгач 1968-жылы 21-декабрда жарыкка чыкканда 166 мүнөттү (2 саат 46 мүнөт) түзгөн. Бул версия Европанын кинотеатрларында көрсөтүлүп көп киреше алып келген. Тасма 1969-жылы 28-майда АКШда "Paramount" 145 мүнөткө (2 саат 25 мүнөт) кыскартылып, ийгиликтүү сатылган эмес. Кээ бирөөлөр бул тасманы Леоне тарткан "Аңкоо бала" (Европанын кээ бир жерлеринде "Бир убакта...Революция" деген ат менен да белгилүү) жана "Бир убакта Америкада" тасмалары менен улантылган "Бир убакта" үчилтигинин биринчиси деп эсептешкени менен тасмаларды байланыштырган каармандар жок.

Тасма шедевр жана эң мыкты тасмалардын бири деп эсептелет. 2009-жылы АКШ Конгрессинин китепканасы тасманы "маданий, тарыхый же эстетикалык баалуу" деп Улуттук кино реестринде сактоо үчүн тандап алган.

 Сюжет 

 Тартылгандар 

 Шилтемелер 

Категория:АКШ тасмалары
Категория:Италия тасмалары
Категория:Испания тасмалары
Категория:1968-жыл
Сен менен Чихиронун кайып болушу

"Сен менен Чихиронун кайып болушу" — 2001-жылы Хаяо Миязаки тарткан жана жазган, "Studio Ghibli" өндүргөн фантастикалык анимациялык тасма. Тасмага тартылгандар: Рууми Хиираги, Мию Ирино, Мари Нацуки, Такеши Наито, Ясуко Савагучи, Цунехико Камижоо, Такехико Оно жана Бунта Сугавара. Тасма жаңы жерге көчүп баратып кайып дүйнөгө туш болгон капалуу 10 жашар Чихиро Огино (Хиираги) тууралуу окуяны баяндайт. Сыйкырчы Юбаба Чихиронун ата-энесин чочкого айлантып салган соң, Чихиро Юбабанын мончосуна жумушка орношот жана өзү менен ата-энесин адамзат дүйнөсүнө кайтып кетүүнүн жолун издейт.

Тасма 2001-жылы 20-июлда жарыкка чыккан. Дүйнөлүк аренада $289 млн киреше таап, киносынчы жана көрүүчүлөрдүн алкышына татуу менен жапон тарыхында эң ийгиликтүү тасма аталган. Тасма жапон тарыхында ¥30.4 миллард киреше алып келүү менен "Титаник" тасмасынан да ашып түшкөн. Тасма колго чийилген анимациялык тасма жана жапон анимациялык тасмасы катары 75-Оскардан "Эң мыкты анимация" сыйлыгын алган жана Британия фильм институтунун (BFI) "14 жашка чейинки балдардын эң мыкты 50 тасмасы" тизмесине кирген. 

2016-жылы тасмага "21 кылымдын эң мыкты 4-тасмасы" деп 177 киносынчы добушун берген.
 Сюжет 

 Тартылгандар 

 Шилтемелер 

Категория:Жапония тасмалары
Категория:Аниме тасмалар
Категория:2001-жыл
12 ачуулу киши

"12 ачуулу киши" — Режиналд Ростун ушундай аталыштагы телефильминин негизинде 1957-ж. тартылган америкалык сот драмасы жанрындагы фильм. Фильмдин сценарийин Рос өзү жазган жана тартууга катышкан. Сидней Люметтин режиссерлугунда тартылган, 12 кишиден турган сот арачылары тобу негиздүү шектенүү менен айыпталуучуну күнөлүү же күнөсүз деп тапкан талкууну чагылдырган сот фильми. Америка Кошмо Штаттарында көпчүлүк сот процесстеринде сот арачылары тобунун өкүм-чечими бир добуштан болушу керек. Фильм бир сценаны дээрлик толук пайдаланганы менен айырмаланат: көрсөтүлгөн 96 мүнөттүн ичинен үч мүнөт гана сот арачылары бөлмөсүнөн сырткары орун алган.

"12 ачуулу киши" ― консенсуска жетүүнүн көп ыкмаларын, процессте пайда болгон конфликтер жана чыңалуу катышуучулардын жеке өзгөчөлүктөрү менен шартталаарын ачып берет. Сот арачыларынын экөө тасманын эң аягында таанышканга чейин бир дагы кишинин аты колдонулбайт. Соттолуучуга "бала", күбөлөргө "Карган киши" жана "Жолдун аркы бетинде жашаган айым" деп кайрылышат.

2007-жылы, тасма Конгрессинин китепканасы тарабынан Америка Кошмо Штаттарынын улуттук кино реестринде "маданий, тарыхый же эстетикалык баалуулугу" үчүн сактап калууга тандалып алынган. АКШ кино институтунун топ 10 тизмесин (AFI's 10 Top) түзүүдө, фильм бардык убакыттагы экинчи эң мыкты сот драмасы жана Rotten Tomatoes' Top тарабынан эң мыкты сот драмасы деп таанылган.

 Сюжет 

 Тартылгандар 

 Шилтемелер 

Категория:АКШ тасмалары
Категория:1957-жыл
Өкүл ата (тасма)

"Өкүл ата" — кылмыштык жанрдагы тасмасы 1972-жылы кинорежиссер Френсиз Форд Каппола менен продюсер Алберт Роддинин биргелешкен эмгеги көгүлтүр экранга чыккан. Тасма Марио Пүзонун дүйнөгө белгилүү "Өкүл ата" аттуу бестселлер романынын негизинде тартылган. 

Чыгарма Марлон Брандо жана Ал Пачинонун Нү-Йорктогу кылмыштуу үй-бүлөсү тууралуу. Окуя 1945 жана 1955-жж. арасындагы үй-бүлө башчысы Дон Вито Карлеоне өзүнүн ордуна уулу Майкл Карлеонени аёну билбеген мафиянын чоңу кылуу аракети менен башталат. Романдагы негизги сүрөттөлүштөрдүн укугу популярдуулук алганга чейин 80000 АКШ долларына ээ болгон. Тасманы тартуу иштеринде биринчи талапкерлер позициядан баш тартышкан соң, студионун админстрациясы режиссер табууда кыйналышкан. Студио кызматкерлери жана тасманын кинорежиссеру Каппола бир нече каармандардын, өзгөчө Вито жана Майклдын кинодо роль ойноосуна макул болгон эмес. Тасманы тартуу иши киноаянтында эле бүтүп, болжолдогон күндөн да эрте аяктаган. Тасмадагы музыкага Кармин Капполанын жардамы менен Нино Рота композиторлук кылган. "Өкүл ата" фильми 1972-жылдагы гана эмес, башка кинолордун арасынан суурулуп чыккан, эң көп кирешелүү тасмалардын катарын толуктайт. "Мыкты сүрөттөлүш", "Мыкты актер" (Брандо) жана "Мыкты адаптацияланган сценарий" үчүн Оскар сыйлыгын жеңген. Бул гана эмес, экинчи пландагы актерлор: Ал Пачино, Жеймс Каан, Роберт Дүвал жана "Мыкты кинорежиссер" Фрэнсис Форд Коппола Оскар сыйлыгынын бир катар жеңичүүлөрү болушкан. Мындай баш айланткан популярдуулуктан кийин тасманын уландылары "Өкүл ата 2" (1974-ж.) жана "Өкүл ата 3" (1990-ж.) да жарык көргөн. 

Гангстер жанрындагы "Өкүл ата" тасмасы киноиндустриясындагы көрармандар арасындагы кеңири талкууга алынган эң таасирдүү тасмалардын сап башында турат. 

1990-жылы АКШ Улуттук Фильм Каттоодогу, АКШ Конгрессинин китепканасы тарабынан "маданият, тарых, эстетикалык маанилүүлүгү" менен өзгөчөлөнгөн кино деп табылган. АКШ Фильм Институту тарабынан Америка кино дүйнөсүндөгү эң белгилүү кинотасмалардын ичинен экинчи орунду ээлеген. 

 Сюжет 

 Тартылгандар 

 Шилтемелер 

Категория:АКШ тасмалары
Категория:1972-жыл
Жакшы, жаман жана каардуу

"Жакшы, жаман жана каардуу" — 1966-жылы тартылган италиялык спагетти-вестерн жанрындагы эпикалык тасма. Технископто тартылган техниколор тасманын режиссеру Сержо Леоне. Тасмага тартылгандар Клинт Иствуд, Ли Ван Клиф жана Илай Уаллак. Сценарийин Лучано Винценчоне жана Леоне өздөрү жазган баянга негиздеп жазышкан. Сүрөтчү Тонино Делли Колли тасманын сүрөтүн тарткан, ал эми музыкасын тасманын негизги темасын камтуу менен Эннио Морриконе жазган. 

Тасма Леоненин жалпы жана ири планда тартуусу жана зомбулук, чыңалган абалды түзүүсү жана өзгөчө стилдеги куралчан урушту колдонуусу менен белгилүү. Окуя үч бандит Америкада жарандык согуш учурунда Конфедерацияда катылган байлык издөөдөгү күрөш, эрөөлдөрдү баяндайт.
"Жакшы, жаман жана түрү суук" "Доллар" трилогиясынын үчүнчү же акыркы чыгарылышы катары сатылган. 

Тасма вестерн жанрынын эң таасирдүү тасмасы жана бардык мезгилдеги эң мыкты тасмалардын бири деп эсептелет.

 Сюжет 

 Тартылгандар 

 Шилтемелер 

Категория:Испания тасмалары
Категория:Италия тасмалары
Категория:Германия тасмалары
Категория:АКШ тасмалары
Категория:1966-жыл
Мушташ клубу

| Тили = Англис
| Бюджети = $63 млн 
| Киреше = $100.9 млн
}} 

"Мушташ клубу" — 1996-жылы жазылган Чак Паланиктин ушундай эле аталыштагы романынын негизинде 1999-жылы тартылган америкалык тасмасы. Режиссеру Дэвид Финчер, ал эми катышкандар Брэд Питт, Эдуард Нортон жана Хелена Бонэм Картер. Нортон ысымсыз баяндамачы катары баш каармандын ролун аткарганы менен ал кеңсе жумушун жактырган эмес. Ал самын жасоочу Тайлер Дөрден (Питт) менен бирге мушташ клубун ачышкан соң, аларга көңүл ачуу үчүн мушташканды жактырган адамдар кошулушат. Баяндамачы Дөрден жана Марла Сиңер (Картер) менен түшүнүксүз мамиле түзө баштайт.

"Мушташ клубу" сатылуу жагынан студиянын үмүтүн актаган эмес. Киносынчылар ашыкча тасманын зөөкүрлүк камтыганын жана моралдык жактан түшүнүксүз экенин сындашса, аткаруучулардын чеберчилиги, режиссердук иши, тематикасы жана тасманын негизги идеясынын жеткирилиши жагын мактоо менен кайчы пикирлер жаралган. Тасма 1999-жылдагы абдан талаштуу тасмалардын бири болуп калган. Тасма кийинчерээк сынчылардын жылуу пикирине ээ болуу менен DVD чыгарылышы ийгиликтүү сатылган жана тасма культ тасмага айланган.

 Сюжет 

 Тартылгандар 

 Шилтемелер 

Категория:АКШ тасмалары
Категория:1999-жыл
Шакектер ээси: Шакектин боордоштугу

"Шакектер ээси: Шакектин боордоштугу" — 2001-жылы тартылган эпикалык-фантастикалык жоруктуу тасма. Режиссер Питер Жэксон Ж.Р.Р. Толкиндин "Шакектер ээси" (1954-1955) китебинин биринчи томунун негизинде тарткан. Бул "Шакектер ээси" сериясынын биринчи бөлүгү болуп саналат.

Окуя жердин ортосунда өтөт жана кара күч ээси Саурон (Сала Бейкер) бир шакекти издөөсү менен башталат. Ал мезгилде шакек Фродо Баггинс (Элайжа Вууд) аттуу жаш хоббиттин колунда болот. Фродо жана шакек тарапташтарын түзгөн 8 адам Мордор деген жердеги шакекти жок кыла ала турган Дуум тоосуна жөнөшкөндүктөн жер ортосунун тагдыры белгисиз абалда калат.

Тасма 74-Оскарда "Эң мыкты тасма", "Эң мыкты режиссер", "Эң мыкты экинчи пландагы актер" (Маккеллан) сыяктуу 13 наамга талапкерлиги көргөзүлгөн. Ал эми "Эң мыкты кинематография", "Эң мыкты макиаж", "Эң мыкты музыка" жана "Эң мыкты визуалдык таасир" сыйлыктарын утуп алган. Ошондой эле тасма "Эң мыкты тасма" жана "Эң мыкты режиссер" сыяктуу 4 "BAFTA" сыйлыгын уткан. 2007-жылы тасма Америка фильм институтунда (AFI ) "Американын эң мыкты тасма" тизмесинде 50-орунду ээлеген. Ошондой эле AFI бардык мезгилдеги эң мыкты фантастикалык тасма рейтингинде хит 10 тасманын ичинен 2-орунда турган. "Empire" журналынын 2008-жылы жүргүзгөн рейтинги боюнча бул тасма бардык мезгилдеги эң мыкты 500 тасманын ичинен 24-орунда турган.
 
 Сюжет 

 Тартылгандар 

 Шилтемелер 

Категория:АКШ тасмалары
Категория:Жаңы Зеландия тасмалары
Категория:2001-жыл
Форрест Гамп

"Форрест Гамп" — 1994-жылы Роберт Земекис тарткан, Уинстон Груумдун 1986-жылдагы ошол эле аталыштагы романына негизделген америкалык комедиялуу-драма. Тасмага тартылгандар: Том Хэнкс, Робин Райт, Гари Синис, Майкелти Уилямсон жана Салли Филд. Окуя кем акыл, бирок жүрөгүндө кири жок, ак көңүл, ошондой эле жүгүрүүдө алдына киши салбаган алабамалык Форрест Гамптын жашоосун сүрөттөйт. Тасмада Форрест ХХ кылымдын экинчи жарымында, тагыраак айтканда 1944-1982-жылдар аралыгында АКШда болуп өткөн кээ бир орчундуу окуяларга күбө болуп, айрымдарына таасир этет. Уинстондун романы Гамптын мүнөзү жана кээ бир окуялардын сүрөттөлүшү жагынан тасмада бир топ өзгөртүлүп берилген. 

1995-жылы тасма Оскардын "Эң мыкты тасма", "Эң мыкты режиссер" (Роберт Земекис), "Эң мыкты актер" (Том Хэнкс), "Эң мыкты сценарист" (Эрик Рот) "Эң мыкты визуалдык таасир" жана "Эң мыкты монтаж" сыйлыктарын утуп алган. Мындар сырткары "Алтын глобус", "Элдин тандоосу", "Жаш артист" ж.б. ушул сыяктуу бир топ сыйлыкка татыган. 2011-жылы АКШ Конгрессинин китепканасы тасманы "маданий, тарыхый же эстетикалык баалуу" деп Улуттук кино реестринде сактоо үчүн тандап алган.

 Сюжет 

 Тартылгандар 

 Көрсөтүлүш тарыхы 
"Форрест Гамптын" бетачары көрсөтүлүшү 1994-жылы 23 июнда Лос-Анжелес шаарында өткөн. Тасма АКШ прокатына ошол эле жылдын 6 июлунда, дүйнөнүн башка өлкөлөрүндө күзүндө көрсөтүлө баштаган.

 Бетачарлардын датасы 

Бетачарлардын датасы IMDb сайтынын маалыматтарына ылайык берилген"Форрест Гамп": релиздер тууралуу маалымат.

 

 — 6 июль 1994 (бетачар көрсөтүлүшү — 23 июнь)
 — 22 сентябрь 1994
 — 23 сентябрь 1994
 — 30 сентябрь 1994
 — 30 сентябрь 1994
 — 5 октябрь 1994
 — 6 октябрь 1994
 — 6 октябрь 1994
 — 7 октябрь 1994
 — 7 октябрь 1994
 — 7 октябрь 1994
 — 13 октябрь 1994
 — 14 октябрь 1994
 — 14 октябрь 1994
 — 15 октябрь 1994
 — 20 октябрь 1994
 — 20 октябрь 1994
 — 26 октябрь 1994
 — 4 ноябрь 1994
 — 17 ноябрь 1994
 — 15 декабрь 1994
 — 27 январь 1995
 — 18 февраль 1995

 Шилтемелер 

Категория:АКШ тасмалары‎
Категория:1994-жыл
Шакектер ээси: Эки мунара

"Шакектер ээси: Эки мунара" ― 2002-жылы тартылган эпикалык-фантастикалык жоруктуу тасма. Режиссер Питер Жэксон Ж.Р.Р. Толкиндин "Шакектер ээси" (1954-1955) китебинин экинчи томунун негизинде тарткан. Бул "Шакектер ээси" сериясынын экинчи бөлүгү болуп саналат. Серия "Шакектин боордоштугу" (2001) менен башталып, "Падышанын кайтып келиши" менен аяктайт. 

Тасма "Шакектин боордоштугу" бөлүгүнүн окуясын улантуу менен үч башка окуяны баяндайт. Фродо жана Сэм бир шакекти жок кылуу үчүн Мордорго саякатын улантышат жана шакектин мурунку ээси Голлумга жолугуп, аны менен биригишет. Арагорн, Леголас жана Гимли согуштан бүлгүнгө учураган Рохан мамлекетине келишет да, Хелм коктусундагы салгылаштан мурун өлүп кайра тирилген Гандалф менен биригишет. Мери жана Пиппин туткундан качып чыгышат да, Энт менен биригишип, ага Исенгардка кол салуу планына жардам беришет.

Тасма киносынчылардын жылуу пикирине ээ болуу менен абдан көп сатылып, дүйнөлүк аренадан $926млн киреше алып келген жана бардык мезгилдеги эң кирешелүү 39-тасма деп табылган. Тасма көптөгөн сыйлыктарды алуу менен "Эң мыкты тасма", "Эң мыкты визуалдык эффект" жана "Эң мыкты үн монтажы" сыяктуу сыйлыктарды утуп алган жана 6 Оскар сыйлыгынын наамына көрсөтүлгөн.

 Сюжет 

 Тартылгандар 

 Шилтемелер 

Категория:АКШ тасмалары
Категория:Германия тасмалары
Категория:Жаңы Зеландия тасмалары
Категория:2002-жыл чыккан тасмалар‎
Жашыл чакырым

"Жашыл чакырым" — 1999-жылы Фрэнк Дарабонт тарткан америкалык фантастикалык кылмыш драмасы. Тасма 1996-жылы ушундай эле аталыштагы Стивен Киңдин романына негизделген. Тасма тескери кадр форматында жана катышкандар Том Хэнкс (Пол Эжекомб), Майкл Кларк Дункан (Жон Коффи), экинчи пландагы ролдордо Девид Морс, Бонни Хант, Жеймс Кромвел. Тасмада ошондой эле Пол Эжекомбдун картаң кезин Дэббс Грир (акыркы тасмасы) аткарган. Тасма АКШдагы Улуу депрессия убагында өлүм жазасы берилген камактын күзөтчү офицери Полдун жашоосун жана табиятта болбогон окуяларга күбө болгонун баяндайт.

Тасма Оскардын "Эң мыкты тасма", "Эң мыкты экинчи пландагы актёр" (Майкл Кларк Дункан), "Эң мыкты музыка" жана "Эң мыкты сценарий" сыйлыгынын наамына көрсөтүлгөн.

 Сюжет 
 Тартылгандар 
 Шилтемелер 
Категория:АКШ тасмалары
Категория:1999-жыл
Чыккынчылар

"Чыккынчылар" — 2006-жылы Мартин Скорсезе тарткан жана Уилиям Монахан жазган америкалык кылмыш драмасы. Бул тасма 2002-жылы тартылган гонгконгдук "Ички иштер" тасмасынын римейки болуп саналат. Тасмага тартылгандар: Леонардо Ди Каприо, Мэт Деймон, Жэк Николсон, Марк Уолберг жана экинчи пландагы ролдордо Мартин Шин, Рэй Уинстон, Вера Фармига, Энтони Андерсон жана Алек Болдуин.

Тасмадагы окуя Бостондо өтөт. Ирландиялык банда башчысы Френсиз "Фрэнк" Костелло (Жэк Николсон) Коллин Салливанды (Мэт Деймон) Массачусетс штатынын полициясына тыңчы катары жиберет. Бул эки каарман белгилүү бандит Витей Булгер жана аны менен чогуу чоңойгон паракор FBI агенти Жон Коннолинге негизделген. Ошол эле учурда жашыруун мамлекеттик солдат Уиллиам "Билли" Костиганды (Леонардо ДиКаприо) Костеллонун командасына кирип тыңчылык кылуу тапшырмасын берет. Эки тарап тең кырдаалды түшүнгөн соң, Сулливан жана Костиган өздөрүнүн чыныгы жүзү ачылганча каршы тараптын жүзүн ачканга аракет кылышат.

Тасма киносынчылардын элегинен өтүп, ийгиликтүү сатылган жана Оскардын "Эң мыкты тасма", "Эң мыкты режиссер", "Эң мыкты сценарий" жана "Эң мыкты монтаж" сыйлыктарын утуп алган. Валберг "Эң мыкты экинчи пландагы актёр" наамына көрсөтүлгөн.

 Мазмуну 

 Каармандарда

 Шилтемелер 

Категория:АКШнын тасмалары
Категория:2006-жылы чыккан тасмалар
Шарлиз Терон

Шарлиз Терон (/ ʃɑːrliːz θɛrən / shar-leez therr-ən, же shar-lees thair-en; Afrikaans: [ʃarˈlis trɔn];; 1975-жылдын 7-августунда туулган) - Түштүк африкалык жана америкалык актриса жана продюсер. Актриса Голливуддун "Шайтандын жактоочусу" (англ. The Devil's Advocate, 1997), "Күч-кубаттуу Жо Яң" ​​(англ. Mighty Joe Young, 1998), "Шарап жасоочулардын жашоосу (англ. The Cider House Rules, 1999), "Желмогуз" (англ. Monster, 2003), "Италиялыкча карактоо (англ. The Italian Job, 2003), Ханкок (англ. Hancock, 2008), "Батышта өлүүнүн миллион жолу" (англ. A Million Ways to Die in the West, 2014), "Акылсыз Макс" ( англ. Mad Макс: Fury Road , 2015) "Форсаж 8" (англ. The Fate of the Furious, 2017) тасмаларында ойногон. 

Ш. Терон "Желмогуз" (англ. Monster, 2003), тасмасында киши өлтүргүч Эйлин Уорностун ролун мыкты аткаргандыгы үчүн мактоолорго татыган, ушул ролу үчүн "Оскар" сыйлыгын, Берлин кинофестивалынын "Күмүш аюу" сыйлыгын, "Алтын глобус" сыйлыгын, АКШ киноактерлер Гильдиясынын "Эң мыкты актриса"(Эң мыкты аялдын ролу) номинациясын жеңген алгачкы Түштүк Африкалык актриса болуп калган. Ал 2005-жылы "Түндүк өлкө" (англ. North Country) тасмасындагы ролу үчүн "Оскар" жана "Алтын глобус" сыйлыктарына талапкер болсо, Жейсон Райтман тарткан "Мэвис Гэри" (англ. Young Adult) тасмасындагы ролу үчүн дагы "Алтын глобус" сыйлыгына көрсөтүлгөн. 

Актриса 2007-жылы Түштүк Африка жарандыгын сактап калуу менен АКШнын жарандыгын алган. 2000-жылдардын акырынан тарта Терон телекөрсөтүү жана кинода жана теледе продюсерлик жумушту аркалай баштаган. 2006-жылы "Чыгыш Гавана" (англ. East of Havana) аттуу документалдык тасманы продюсер катары жарыкка чыгарган. Актриса "Күйгөн талаа" (англ. The Burning Plain, 2008) жана "Караңгы жайлар" (англ. Dark Places) тасмаларында роль жаратып, продюсердик кызматты дагы аркалаган. 2012-жылы Ш. Терон "Аппак кыз жана Мергенчи"(англ. Snow White and the Huntsman) жана "Прометей" (англ. Prometheus) тасмаларында ойногон, эки фильм тең прокатта жакшы киреше алып келген. 2016-жылы, Time журналы " Жылдын 100 эң таасирдүү инсандар" тизмесине Ш. Терондун ысмын кошкон. 

 Өмүр таржымалы 

 Жеке жашоосу 

 Тартылган тасмалары 
 "Шайтандын жактоочусу"
Түндүк өлкө

 Шилтемелер 
Категория:Кино жылдыздары
Тосмолор (тасма)

«Тосмолор» — драмасы 2016-жылы Америкада жарыкка чыккан. Тасмада башкы ролду Дензел Вашингтон ойноп, ал өзү режиссерлук да кылган. Ал эми сценарийин "Пулитцер" сыйлыгына татыган ушул эле атылыштагы спектаклдин автору Огаст Уилсон жазган (Уилсон 2005-жылы каза болгон, бирок сценарийди ал көз жумганга чейин бүтүргөн). Вашингтон менен катар тасмада Виола Дэвис, Стефен Хендерсон, Жован Адепо, Расселл Хорнсби, Майкелти Уиллямсон жана Сания Сидней образдарды жаратышкан.

Тасма тартуу иштери 2016-жылдын 25-апрелинде Пенсилваниянын Питсбург жергесинде башталып, ошол эле жылдын июнь айынын ортолорунда аяктаган. «Тосмолор» АКШда 2016-жылдын 16-декабрында Paramount Pictures тарабынан экрандаштырылып, жакшы баага татыган жана 64 млн доллар киреше алып келген. Тасма Америка кино институту тарабынан 2016-жылдын мыкты 10 тасмасынын бири деп табылган. 89-Оскар сыйлыгынын «Эң мыкты тасма», «Эң мыкты эркек актёр», «Экинчи пландагы эң мыкты актёр аял» (Дэвис) жана «Ылайыкташтырылган мыкты сценарий» номинацияларына көрсөтүлүп, Дэвис аткарган ролу үчүн сыйлык утуп алган. Тасма ошондой эле Алтын глобустун «Эң мыкты эркек актёр» жана «Экинчи пландагы эң мыкты актёр аял» номинацияларына көрсөтүлүп, Дэвиске жеңиш тартуулаган.[5]

 Сюжет 

 Тартылгандар 

Тасма өндүрүшү
Огаст Уилсондун «Тосмолорун» экрандаштыруу аракеттери натыйжа берген эмес. Бул бир чети Уилсондун афроамерикалык режиссёрдун кызматынан пайдаланам деп көшөрүп туруп алганына байланыштуу болгон. Empire журналына 2013-жылы курган маегинде Дензел Вашингтон «Тосмолордо» башкы ролду аткарып, режиссёрлук кылгысы келгенин билдирген. Муну менен ал 2010-жылдагы Бродвей пьесасында жараткан ролуна кайра жан киргизгиси келген. Ал пьесага да, анын тасмасына да Скотт Рудин продюсерлик кылган.

 Шилтемелер 

Категория:АКШ тасмалары
Категория:2016-жыл чыккан тасмалар‎